Pasaulio pabaiga

Pasaulio pabaiga – įsivaizduojamas įvykis, kurio metu žūsta visa žmonija ar Žemės rutulys su žmonija, ar net visa visata. Perkeltine prasme gali reikšti įvykį, kuris sukrečia visuomenės ar žmonijos gyvenimą, dėl ko staiga keičiasi gyvenimo būdas, pasaulėžiūra ir pan.

Pasaulio pabaigos scenarijai 
Galimi pasaulio pabaigos variantai:

Gamtinės katastrofos 
Pasaulio pabaiga siejama su moksliniu prognozavimu ir pagal spėjimo kilmę yra mokslinė – pasaulio pabaiga išprognozuojama remiantis kokiu nors moksliniu modeliu.

Galimi variantai:
 Visuotinė pandemija – didelis susirgimų kokia nors liga dažnis, kuris viršija epideminį lygį.

 Stambaus masto geologinis įvykis – milžiniško ugnikalnio atsiradimas, masinis esančių ugnikalnių išsiveržimas, savo mastu prilygstantis ankstyvajam planetos aktyvumui. Vienas panašus įvykis yra žinomas – Tobos išsiveržimas Indonezijoje, įvykęs prieš 71 500 metų. Jeloustoune yra kitas superugnikalnis, per 17 milijonų metų patyręs apie 140 stambių išsiveržimų. 

 Gama žybsnis arba kitas žudantis kosminės radiacijos pokytis.  Vienas ypač mirtinas hipotetinis šaltinis yra hipernova, atsiradusi po hiperžvaigždės sprogimo ir kolapso, bei siunčianti mirtiną kiekį radiacijos, galintį sunaikinti gyvybę daugelio tūkstančių šviesmečių atstume. Hipernovos niekada nebuvo stebėtos, tačiau manoma, kad ji galėtų būti kataklizmo įvykusio prieš 443 milijonų metų priežastis. Artimiausias hipermilžinas yra manoma Eta Carinae žvaigždė, esanti už 8 000 šviesmečių.

 Staigus planetos ašies pokytis. 

 Žymus Saulės energijos, pasiekiančios planetą, padidėjimas arba sumažėjimas.

 Stambaus meteorito, asteroido arba kometos susidūrimas su Žeme. Populiari teorija teigia, kad dinozaurų išnykimas buvo sąlygotas tokio įvykio, įvykusio prieš 65 milijonus metų. Šio įvykio metu atmosferoje susidarė milžiniškas dulkių debesis, išsklaidęs šviesą bei sąlygojęs didelį temperatūros kritimą. Prie šios teorijos įrodymų priskiriami a) didelis iridžio kiekis geologiniuose pjūviuose ir b) didelis meteoritinis krateris Meksikos įlankoje.

 Staigus pokytis Visatos fizikinėse konstantose, sąlygotas vakuumo perėjimo į metastabilią būseną. 

 Juodosios skylės atsiradimas Saulės sistemos ribose. 

 Neįprastai stipraus ir galingo uragano atsiradimas.

 Fatalūs įvykiai, susieti su tamsiąja materija.

 Staigus klimato pokytis dėl natūralių planetos arba Saulės ciklų.

Nenatūralūs įvykiai 
Pasaulio pabaiga siejasi su mokslinės fantastikos siūlomu prognozavimu ir pagal spėjimo kilmę yra mišinys tarp mokslinės ir fantastinės – pasaulio pabaiga išprognozuojama remiantis kokiu nors mažai tikėtinu moksliniu modeliu, kurio tikimybė padidėja dėl žmogaus arba kitų būtybių veiksmų.
 Juodosios skylės sukūrimas Žemėje arba arti Žemės, pvz., didžiajame hadronų priešpriešinių srautų greitintuve 

 Naftos, gamtinių dujų bei kitų kuro atsargų išsekimas, esant nepakankamam kiekiui alternatyvių energijos šaltinių.

 Incidentas, kurio metu atsirastų keistoji materija.

 Branduolinis karas su branduolinio ginklo panaudojimu, cheminis karas, arba biologinis karas.

 Kibernetinė revoliucija.

 Nanotechnologijų sąlygota katastrofa.

 Ateivių invazija.

Antgamtiniai įvykiai 
Pasaulio pabaiga siejama su pranašavimu ir pagal spėjimo kilmę yra religinė – susijusi su religine pasaulėžiūra.
 formaliai užfiksuota – užrašyta religinėje knygoje arba pasaulio pabaigos idėja įeina į religijos (tikėjimo) žodinę tradiciją.
 apsireiškimo rezultatas – religijoje (tikėjime, sektoje) atsiranda nauja mintis apie pasaulio pabaigą ar naują pasaulio pabaigos datą kaip apsireiškimo konkrečiam tikinčiajam rezultatas

Tokie įvykiai:
 Dieviškosios bausmės aktas arba Paskutinis Teismas. Daugelyje tikėjimų yra minima vienokia arba kitokia pasaulio pabaiga.
 Skandinavų protėviai – vikingai – tikėjo, kad pasaulio pabaiga ateis per dievų mūšį, žinomą Ragnaroko vardu.
 Krikščioniškoji Biblija aprašo Armagedono įvykį, galutinę kovą tarp Dievo ir Šėtono.
 Indų mitologijoje manoma, kad Dievas Višnus įgis savo dešimtą inkarnaciją, vadinamą Kalki Avatar, tam, kad sunaikintų demoną Kali ir išgelbėtų tyros širdies žmonės prieš sunaikinant pasauliui.

Pasaulio pabaigą iš religijos taško nagrinėja eschatologija.

Taip pat skaitykite 
 2012 m. pasaulio pabaigos prognozė

Nuorodos 

Eschatologija